'விண்ணைத் தாண்டி வருவாயா' திரைப்படத்தின் தெலுங்கு வெர்ஷனில் கதாநாயகன், கதாநாயகியாக நடித்தபோது 'கார்த்திக் - ஜெஸ்ஸி'யாக ஆரம்பித்த சமந்தா - நாக சைதன்யா காதல், இன்று நிச்சயம் முடிந்து முகூர்த்தத்துக்குக் காத்திருக்கிறது. பல காலம் மீடியாவின் கேள்விகளுக்கு மழுப்பலையே பதிலாக தந்து வந்த நிலையில், சில மாதங்களுக்கு முன் தன் பேட்டியில் வெளிப்படையாக தங்கள் காதலை அறிவித்தார் சே. நேற்றைய தன் நிச்சயதார்த்த உடையில், தங்கள் காதல் கதையின் அத்தியாயங்களை கைவேலைப்பாடுகளாக்கி, அதை ஆசையுடன் அணிந்துகொண்டு சமந்தா நின்றது... ஹைலைட்.